NaiveNeuron/SloPal huggingface dataset:
Vašečka, Richard, poslanec NR SR (2023-05-17):
Budem reagovať na pána poslanca Mazureka, ktorý bol v rozprave, niektoré veci upresním. Tieto školy, tieto tzv. učebnice, ktoré sami sa nazývajú učebnice, áno, boli za čias ministrovania ministra z SaS pripravené, ale nedostali doložku a nie sú oficiálnymi učebnicami a existujú. Čo sa týka napríklad situácie v školách, ktoré opisoval pán poslanec, my ako rodičia našich detí sme naše deti ochránili tým, že sme ich nielen z tohto dôvodu, ale najmä z dôvodu kvality vzdelávania, dali na cirkevné školy. A tam nikdy sme o takom ničom nepočuli a to ja som teda bol aj predseda rodičovského združenia, aj člen rady školy ešte ako neposlanec, lebo som sa aktívne zaujímal o takéto veci. Takže sme, vďakabohu, neboli, neboli s týmto, s týmto konfrontovaní, ani naše deti neboli tým ohrozené. Ale 90 % škôl je štátnych a na týchto školách sa môžu diať také veci so súhlasom riaditeľa alebo nejakého vyučujúceho, a preto dávame týmto rodičom možnosť takto svoje deti ochrániť. Troška taká poznámka k tomu, že na školy chodia aj dobré mimovládky, ktoré hovoria o výchove k manželstvu a rodičovstvu. Viacerí, ktorí majú prednášky, ja sám som mal napríklad prednášky o manželstve alebo o vzťahoch, a to teda veľmi výnimočne, ale chodia niektorí, ktorí sa tomu venujú. To znamená áno, sme slobodná spoločnosť a ak nejaká škola chce pozvať, tak musí s tým súhlasiť, musia s tým súhlasiť rodičia, musia o tom v prvom rade vedieť rodičia, a ak, myslím si, že škola, ak pochopí, že väčšina rodičov takéto niečo odmietne, keď sa o tom dozvie dopredu, tak pochopí, že takých ľudí vôbec nemá na školu pozývať. Ale inak sa to robí bežne v iných oblastiach. Tento náš návrh zákona dáva veľmi silný a jednoduchý, jasný nástroj do rúk rodičov.
Laššáková, Jana, podpredsedníčka NR SR (2013-01-30):
Chcete reagovať pán poslanec? (Reakcia poslanca.) Nech sa páči, prihláste sa. Nech sa páči, máte slovo.
Gašpar, Tibor, poslanec NR SR (2024-06-20):
Ďakujem za slovo. Chcem požiadať členov výboru pre obranu a bezpečnosť, že sa uskutoční teraz v tejto krátkej prestávke aj zasadnutie výboru, ktoré bolo plánované. Tak vás poprosím v miestnosti výborovej sa zísť čo najskôr.
Pčolinský, Peter, podpredseda NR SR (2022-11-15):
Sedemnásť faktických, šestnásť, sedemnásť faktických poznámok. Uzatváram možnosť faktických poznámok. S prvou faktickou poznámkou, pán poslanec Taraba, nech sa páči.
Laurenčík, Milan, podpredseda NR SR (2020-04-07):
Ďalší v rozprave vystúpi pán poslanec Karahuta.
Kollár, Boris, predseda NR SR (2022-06-22):
Prosím, prezentujme sa a hlasujeme o skrátení lehoty. (Hlasovanie.) Prítomných 137 poslancov, za 89, proti 24, zdržalo sa 23, nehlasoval 1. Uvedený návrh sme schválili.
Kollár, Boris, predseda NR SR (2023-03-21):
Prosím, prezentujme sa a hlasujeme. (Hlasovanie.) Prítomných 131 poslancov, za 109, proti žiadny, zdržalo sa 17, nehlasovali 5. Uvedený návrh sme schválili. Pristúpime k hlasovaniu o prvom čítaní návrhu poslancov Petra Cmoreja, Anny Zemanovej a Vladimíra Ledeckého na vydanie zákona, ktorým sa dopĺňa zákon č. 461/2003 Z. z. o sociálnom poistení, tlač 1494, bod 89 schváleného programu. Spravodajcom je člen navrhnutého gestorského výboru pre sociálne veci poslanec Marcel Mihalik. Prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Petra Cmoreja, Anny Zemanovej a Vladimíra Ledeckého na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 1494.)
Paška, Pavol, predseda NR SR (2013-02-05):
Pán predseda výboru Jarjabek.
I. Šimko, poslanec: (2004-01-23):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 citovaného zákona. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 5. januára tohto roku a podľa § 71 rokovacieho poriadku navrhujem, aby návrhy zákona prerokoval Ústavnoprávny výbor Národnej rady Slovenskej republiky, Osobitný kontrolný výbor Národnej rady Slovenskej republiky na kontrolu činnosti Slovenskej informačnej služby a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky. Ďakujem a, pán predsedajúci, je možné otvoriť rozpravu.
Vons, Peter, poslanec NR SR (2020-09-25):
Ďakujem. No reagovať by som mal, samozrejme, na Michala Šipoša, ale Martin začal s tým, že sa hazardu venuje od 2016, čiže nie hazardu ako takému, ale boji proti hazardu (vyslovené s pobavením), a verím, že to všetci chápeme, ale len tak na odľahčenie. To, čo skonštatoval Michal Šipoš na začiatku, že v tejto rokovacej sále chýbajú tí ľudia, ktorí majú v názve, že sú sociálne cítiaci, že sú, že sú preto, aby zastávali, zastávali občanov, svojich voličov, tak verím, že teraz to budú môcť dokázať pri hlasovaní, keď budeme o tomto zákone hlasovať, že ho prijmeme. Dáme ho, uvedieme ho do života, tak ja verím, že i napriek tomu, že tu nie sú, sú pravdepodobne už rozhodnutí, že tento zákon podporia, pretože tým ukážu, že sú naozaj sociálne cítiaci pre ľudí a nie sociálne cítiaci pre majiteľov rôznych týchto zariadení. Ďakujem.
Laurenčík, Milan, podpredseda NR SR (2021-11-12):
Páni poslanci, jak som na začiatku povedal, budem prísne vyžadovať, aby ste mali nasadené respirátory v zmysle pravidiel. Pán poslanec Ledecký.
Horváthová, Eva, poslankyňa NR SR (2023-05-03):
Ďakujem pekne za slovo. Ďakujem, pán doktor, za vaše vystúpenie, ktoré bolo konštruktívne. My sme sa aj súkromne bavili o problematike delegovanej preskripcie. Celá tá zmena vlastne vznikla preto, že špecialisti niektorí nepísali lieky, ktoré sú preskripčne a indikačne viazané na nich, a nechávali vlastne túto povinnosť na všeobecných lekárov, ktorých, ktorých to nadmerne zaťažovalo, pretože minimálne hodinu až dve svojho času počas dňa písali vlastne takéto delegované recepty. A niektoré, niektoré situácie boli krajné, až také, že ani pri vyšetrení nenapísal lieky. Takže vnikla táto zmena, ktorá v praxi, žiaľ, ukázala, že malo to viaceré nedostatky, ktoré teda, čestne priznávam, a táto, táto zmena, ktorá teraz prichádza, ich z veľkej miery rieši. Pokiaľ by sme akceptovali to, čo ste vy hovorili, že to delegovanie na tri predĺžiť na šesť, tak v podstate sa vrátime skoro do stavu, ktorý bol predtým. A všeobecní lekári určite nebudú spokojní s takýmto riešením, pretože naozaj dlhé roky je to diskusia. Nedokázalo sa to za tie dlhé roky nikam posunúť. Takto je to myslené tak a v tejto novele sa aj o tom hovorí, že špecialista bude mať povinnosť pri vyšetrení napísať lieky. Môže ich napísať na tri mesiace a zároveň môže delegovať na ďalšie tri mesiace, keď teda uzná za vhodné, na všeobecného lekára. Potom ak je pacient dispenzarizovaný, tak tak či tak raz za šesť mesiacov musí ísť k tomu špecialistovi pri dispenzarizácii, takže bude možnosť, aby tie lieky znova dostal od špecialistu. Nechceme, aby nedostatok špecialistov sa nahrádzal nadmernou prácou pre všeobecných lekárov, lebo aj tých je nedostatok. Pomaličky tí, čo sú v dôchodkovom veku, zatvárajú ambulancie a keď sa toto vráti naspäť, tak ako to bolo pred tou novelou, tak obávam sa, že veľa z nich pôjde do dôchodku a aj takí mladí, ktorí robia, tak proste to nebudú chcieť pracovať. Čiže toto vnímam ako vhodný kompromis, tak aby sa tá situácia nezneužila, aby pacient dostal sa k svojim liekom. Ďakujem.
L. Gyurovszky, minister výstavby a regionálneho rozvoja SR: (2003-07-03):
Z. Martináková, podpredsedníčka NR SR: Ďakujem, pán minister. Ďalšiu otázku položila pani poslankyňa Jarmila Tkáčová ministrovi pôdohospodárstva Zsoltovi Simonovi: „Prosím, objasnite, aká je situácia v čerpaní predvstupových fondov na vašom ministerstve, konkrétne v programoch PHARE a SAPARD a ako vidíte vývoj v čerpaní povstupovej pomoci zo sektorového operačného programu a plánu rozvoja vidieka?“
Karas, Daniel, poslanec NR SR (2024-04-24):
Ďakujem pekne. Týmto sme hlasovali o všetkých pozmeňujúcich návrhoch. Pán predsedajúci, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Hraško, Igor, poslanec NR SR (2015-06-30):
Ďakujem za slovo. Kolega Janko Mičovský, hovoril si o tom, že výbor nezasadal. Vieš, ono je to celkom sranda. Lebo tuná sa hovorí, že predseda má po konzultáciách s poslancami zvolať výbor. Nuž ja ti poviem takto, že u nás sa náš predseda absolútne nikoho nepýta, nakedy má zvolať výbor, jednoducho ho zvolá a hotovo. A potom sa aj stane taká paradoxná situácia, že šesť poslancov vládnej strany jednoducho nepríde a ospravedlní sa, ale tesne pred výborom. Nie dopredu, aby sme sa my ostatní netrepali zbytočne na ten výbor, ale tesne pred výborom. No a tiež by ma zaujímalo, že aké dôležitejšie veci môže mať poslanec v piatok po rokovaní Národnej rady dôležitejšie, teda ak nie zasadnutie výboru, čo je jeho primárna práca, a ide si, ide si, niekde ide. Ono to, vieš, býva tak, že o tej 11.00 hod., keď sa odhlasujú niektoré zákony, tak v podstate pre vládnych poslancov už padla, takže väčšinou prchajú domov, takže preto sa niet čo čudovať, že oni si dohadujú už rôzne stretnutia na včašší termín. Ako keby sa tie termíny nedali o dve hodinky posunúť, tie rokovania, na ktorých nevyhnutne tí poslanci museli ísť, aby potom výbor nebol uznášaniaschopný. A čo nás tam po nejakej veľvyslankyni v OSN, však ona si predsa počká na nejakých Slovákov, však to je, prosím ťa, to je nič, to je taká malá krajina. My nepotrebujeme, aby sme sa s ňou rozprávali o dôležitých témach. No a ešte na margo tej nielen Zelenej správy, ale aj ďalších. Vieš, my tu máme, áno, naozaj my tu máme možnosť zaradiť do programu kedykoľvek akúkoľvek správu. No a keď si spätne pozrieme na hlasovania vládnych poslancov, tak hádaj, že koľko z tých správ, ktoré sme žiadali, aby boli predložené do Národnej rady, že aké percento z nich skutočne aj zaradené bolo a koľko tí vládni poslanci nám odhlasovali. Takže poprosil by som potom, vieš, keď ti bude nabudúce oponovať pani predsedníčka vášho výboru, tak sa jej spýtaj aj na túto otázku, aby sme dostali naozaj relevantnú odpoveď. Vieš, lebo toto sú také, také narážky, že všetko ide, ale, žiaľ, vždycky k tomu musia byť vládni poslanci. A to nefunguje.
Vaľová, Jana, poslankyňa NR SR (2022-04-28):
Ďakujem veľmi pekne. Pán kolega, povedali ste, že Robert Fico nie je v pléne, už je tuná, bol vonku pozdraviť ľudí, ktorí prišli ho podporiť, na rozdiel od vašej vlády, keď sa jednalo o pána Mikulca, všetci utiekli ako myši dozadu za plentu. Pán kolega, viete čo, oponujete sám seba a klamete sám seba a iných. Hovoríte o tom, že chcete politicky opozíciu poraziť. Tomu snáď ani neveríte, čo tu rozprávate. Máte to naučené, tie frázy, ktoré mediálne zaberajú, a tie opakujete aj päťkrát. Ak by ste to naozaj mysleli vážne, tak nestlačíte tlačítko za to, aby bol Robert Fico vydaný, ale budete proti nemu politicky bojovať. Hovoríte, že vy nepôjdete presviedčať žiadnych prokurátorov ani nechodíte. No veď ani vy nemusíte, však tu skoro ste sa všetci hádzali o zem a bola tu politická kríza, keď nechceli zvoliť Lipšica, ktorý je šéfom Generálnej prokuratúry (Úradu špeciálnej prokuratúry, pozn. red.), ktorý je predseda strany, ktorý je predseda strany alebo bol predseda strany OĽANO, ktorý bol v strane KDH, ktorý bol, kandidoval za stany OĽANO – NOVA. Prosím vás pekne, veď to je politik, to nie je prokurátor, to je politik z našich radov, ktorý má politické myslenie, a myslím si, že čaká na politický revanš. Ďalej chcem povedať že, ešte aj poviem – aj previerku, že nemá v poriadku, aj previerku, všetko možné. Proste to je skutočne viera v spravodlivosť. Načo vy ho budete presviedčať, veď vy ste mu to všetko umožnili, aj to, že bol odsúdený, je prokurátor, všetko. Veď on je vám vďačný a on urobí to, čo vám na očiach vidí, pán Šeliga. Mňa nebudete klamať tým kamenným ksichtom, ktorý vás naučili, že vy ste ten spravodlivý. A že neveríme sudcom? No takej ako pani Záleská a podobní – určite nie. A čo sa týka generálneho prokurátora, myslíme si, že sú veci, ktorý... generálny prokurátor povedal veci, ktoré sa vám nepáčia a nepáčili sa vášmu právu, a preto ste naňho nahnevaný, ale nie je to náš dominant (nominant, pozn. red.). Ďakujem.
Přidal, Alojz, poslanec NR SR (2011-10-19):
Máte to v rukách. (Smiech v sále.)
Škripek, Branislav, poslanec NR SR (2023-11-15):
Ďakujem. Pani Jaurová, musím povedať, že mne to tiež pripadalo trošku také, že ministerstvo kultúry ani nezačalo a chce spolupracovať, má veľmi pozitívne vyjadrenia v tom, v tom vyhlásení a jasné, môžte tam vidieť svoje negatíva. Mne sa páči, že zdôrazňujú pomoc pri obnove a možno zmene, na pomoc zmene a nejakej, nejakému lepšiemu rozvoju Matice slovenskej, ale vyjadrenie, že vláda chce kultúru zničiť, tak to ma prekvapí od vás, prečo tak musíme sa na to pozerať, alebo že vraciame sa o 29 rokov naspäť. To ste mysleli do socializmu? A ja sa na to nepozerám takýmto spôsobom a myslím, že netreba až tak negatívne. Kultúru a krásu nám ani štvrtá Ficova vláda nemôže zobrať, bola vaša záverečná veta. Ja neviem, potrebujeme vyťahovať bojové zástavy? Ďakujem.
Kosová, Ingrid, poslankyňa NR SR (2024-05-03):
Kolegynky, ďakujem vám za tento návrh, pretože si uvedomujem, a dúfam, že si to uvedomujú aj všetci ľudia, ktorí to počúvajú alebo sú tu prítomní, že tento návrh je dôležitý pre polovicu obyvateľov, teda obyvateliek tejto krajiny, to si uvedomme. Zároveň však sleduje aj veľmi dôležitý cieľ, ktorý, bohužiaľ, ešte stále musíme v 21. storočí riešiť, a to je veľmi smutné, ide o rovnosť mužov a žien. V kontexte na včerajšie debaty, ktoré sme tu mali, ale pokladám za veľmi dôležité povedať, že nám nejde o to, aby dosiahli rovnosť odstránením biologických rozdielov, pretože to sa tu veľmi často objavuje najmä od mužov. My nechceme dvíhať rovnako ťažké bremená, o to nám vôbec nejde. To je skôr o tom, že muži a ženy sú vo svojej biologickej podstate rôzni a táto rozmanitosť je pre spoločnosť predsa obohacujúca, rovnako ako rozdiely vo farbe pleti, kultúre, náboženstva alebo v politických postojoch, alebo v iných atribútoch, to je jedno. Nám ide v prvom rade o rovnaké alebo skôr rovné spoločenské postavenie a aj práva a povinnosti, samozrejme, vrátane toho rovnakého platového ohodnotenia. Osobne to pokladám za prvý dôležitý krok, ktorý by bol fajn, keby bol schválený tento zákon, aj keď je opozičný. Ďakujem.
Hajko, Jozef, poslanec NR SR (2024-05-10):
Reakcia k vystúpeniu pána Blahu, ja som tu už dve hodiny, čakám na úvodné vystúpenie za KDH, aby sme sa venovali téme, tak dúfam, že sa dočkám. No, pán Blaha sa rozhodol moralizovať a moralizovať veľmi hrubým spôsobom. Takže ja mu chcem, aký, aký požičaj, taký vráť. Ja ho chcem vyzvať, keď moralizuje, aby sa najskôr pozrel na seba. Pozrite sa, mám tu pred sebou kampaň pána Blahu pred eurovoľbami, mrzí ma, že odišiel, a viete, ako sa volá kampaň? Che Guevara tour, Che Guevara tour. A bude v Rimavskej Sobote, Zvolene, Bratislave, Handlovej, Michalovciach, Prešove, Sobranciach, Bardejove, Dargove, Nová Ves nad Žitavou a v Šuranoch. Máme tu dve desaťročia zákon o protiprávnosti a zločinnosti komunistického režimu. Pána Blahu stíha NAKA. Pokiaľ viem, zatiaľ som nedostal informáciu do uší, že by sa niečo, že by sa niečo zastavilo. Pretože máme to aj v Trestnom zákone. Šíriť, šíriť komunistický a vôbec totalitný režim, šíriť, šíriť ako tieto, tieto myšlienky, je u nás trestné. Takže aké právo má pán Blaha tu moralizovať a posudzovať iných ľudí? Samozrejme, že môžeme, môžeme ísť na, na tento spôsob diskusie, ale v prvom rade sa pozrime na seba. Mňa úžasne mrzí, že podpredseda parlamentu, podpredseda parlamentu nerešpektuje naše vlastné zákony, ktoré tu máme tri desaťročia, a napáda ľudí, naľavo, napravo napáda ľudí, akoby on bol ten najmúdrejší. Pritom nevie sa pozrieť, nevie sa pozrieť do našich zákonov a nevie z toho vyvodiť dôsledky. Pán Blaha už dávno nemal byť podpredsedom parlamentu! Ďakujem za pozornosť. (Potlesk.)
Blanár, Juraj, podpredseda NR SR (2022-03-24):
Ďakujem, pán minister. Máme sedemnásť sekúnd. Pozerám sa, či tu máme ďalšieho poslanca Tótha, ktorý položil ďalšiu otázku. Keďže nie je a čas nám vypršal na hodinu otázok, ešte raz ďakujem pánovi ministrovi. (Reakcia ministra: „Ďakujem.“) A, vážené panie poslankyne, páni poslanci, týmto uzatváram hodinu otázok a otváram bod interpelácie poslancov . Chcem vám dať do pozornosti, že podľa § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu, ďalej chcem pripomenúť, že podľa zákona o rokovacom poriadku ústne prednesené interpelácie nezbavujú poslanca povinnosti odovzdať svoju interpeláciu písomne predsedovi Národnej rady Slovenskej republiky. K predneseniu interpelácií sa písomne prihlásili títo páni poslanci, ktorých prečítam: pán poslanec Miloš Svrček, pán poslanec... je to pán Suja, áno? Aby som to nepoplietol, lebo je to tak. Takže Miroslav Suja a Ján Podmanický. Takže udeľujem slovo ako prvému pánovi poslancovi Svrčkovi a po ňom sa pripraví pán poslanec Suja a po ukončení písomne prihlásených dám možnosť ústne sa prihlásiť do bodu interpelácie. Nech sa páči, pán poslanec Svrček.
J. Halecký, poslanec: (2007-10-17):
Chcem sa pristaviť pri tom, že určité štandardy, určité priemery budú zrejme vyžadované aj perspektívne v nasledujúcej dobe aj v súlade s koncepciou zdravotnej, tak ako predpokladám, aj sociálnej politiky v Európskej únii, takže tento parameter by sa mal aspoň v základných ukazovateľoch približovať jednak dostupnosti vzdialenostnej, ale aj rozsahu zdravotnej starostlivosti a v nadväznosti. V predchádzajúcich zákonoch sme hovorili o určitej sieti, o určitom regióne, o určitom obvode, zrejme možno v tejto súvislosti pripomenúť, že aj tu musí byť určitá nadväznosť, aby od tých všeobecných nemocníc na okresnej úrovni alebo subokresnej úrovni sa postupovalo aj ku krajským, takzvaným krajským nemocniciam fakultným a koncovým nemocniciam a k špecializovaným ústavom, ktoré sú vyčlenené na špecializované úkony, či už kardiologickú činnosť, onkologickú, rehabilitačnú a podobne. Chcem oceniť v tomto zákone, že sa venujú určité požiadavky aj na materiálno-technické vybavenie zdravotníckych zariadení a hlavne aj na minimálne požiadavky na personálne zabezpečenie činností zdravotníckych zariadení. Oceňujem aj to, že sa rozpracováva naďalej certifikačný systém a predovšetkým štandardizované postupy pri jednotlivých zdravotníckych výkonoch a postupoch. Je to dôležité z tohto dôvodu, že zdravotnícka činnosť okrem iného je vysoko odborná a vysoko sledovaná. Je vystavená mnohým aj forenzným dôsledkom, prípadne dokonca ojedinelých chýb. Sme svedkami medializovaných niektorých úmrtí, ktoré možno majú príčinu aj vo vnútornom charaktere choroby, ale vždycky za tým sa hľadá minimálne organizačná chyba pri poskytovaní zdravotnej starostlivosti a myslím, že budú sa o chvíľu hľadať aj chyby v medicínskych, lekárskych postupoch, či už v indikáciách na operačné výkony, aplikáciou rôznych liekov, hlavne v liekoch v parenterálnom podaní. Takže štandardizované postupy sú už, dá sa povedať, v niektorých krajinách, takže musíme požiadať príslušné odborné spoločnosti, aby boli pri jednotlivých gnozeologických jednotkách vypracované aj u nás. Môžem so spokojnosťou povedať, že venuje sa v tomto zákone aj primeraný rozsah pre minimálny obsah špecializačného štúdia a pre vzorové študijné programy, hlavne pri snahe, aby došlo k určitej diverzifikácii postgraduálneho vzdelávania v zdravotníckych profesiách. Tieto požiadavky sú potrebné a nutné. Takže pokiaľ by som to celkom súhrnne mohol povedať, v tých bodoch, čo som tu začal o nich diskutovať, tento zákon poskytuje moderný pohľad jednak na stabilizáciu a vytvorenie siete zdravotníckych zariadení, ale ja hlavne oceňujem tú snahu o štandardizáciu medicínskych postupov a o certifikáciu a postgraduálne ďalšie vzdelávanie. Z tohto pohľadu pokladám tento zákon za dobrý a podporím ho pri hlasovaní. Ďakujem za pozornosť.
Poliačik, Martin, poslanec NR SR (2013-12-18):
Pani podpredsedníčka, z tohto pultíku sa tak nejak v tomto volebnom období stalo miesto, kde poslanci, ktorí nie sú zaradení v poslaneckých kluboch, majú možnosť vyjadriť svoj názor na riadenie a fungovanie Národnej rady. Ja beriem, že sa čaká na zvolanie grémia, ale ja takisto by som rád čakal na závery tohto grémia, pretože dôvody, ktoré viedli k zvolaniu tohto grémia, ešte stále trvajú. A tie dôvody sú tie, že počas rokovania parlamentu si strana SMER spravila v iných priestoroch Národnej rady, t. j. v iných priestoroch najvyššieho zákonodarného orgánu tohto štátu, svoju promo akciu. Dôvod je ten, že parlamentná demokracia na Slovensku skončila a bola nahradená premiérskou demokraciou, kde Národná rada Slovenskej republiky je slúžkou premiéra, ktorá má kontrolovať... (Prerušenie vystúpenia predsedajúcou.)
Grendel, Gábor, podpredseda NR SR (2021-12-03):
S reakciou na faktické poznámky pán poslanec Viskupič.
P. Paška, predseda NR SR: (2006-12-06):
(Hlasovanie.) 140 prítomných, nikto nebol za, 86 proti, 54 sa zdržalo. Neschválili sme ani tento bod. Nech sa páči.
Sulík, Richard, predseda NR SR (2011-03-23):
Aj tento jav, prosím vás, zaznačte. (Smiech v sále.) Dobre, no. Pokračujeme o 14.00 hodine. Ďakujem vám pekne. (Prerušenie rokovania o 12.06 hodine.) (Pokračovanie rokovania o 14.00 hodine.)
P. Pavlis, poslanec: (2006-12-13):
Pán predsedajúci, dajte hlasovať spoločne o bodoch 1 až 8 spoločnej správy s odporúčaním gestorského výboru schváliť.
Burian, Jozef, poslanec NR SR (2010-12-07):
Ďakujem, pán predseda. Vážený pán poslanec Osuský, ja nemám problém s diferenciáciou škôl, ale ja mal som pocit, že vy ste mali prednášku skôr o niečom inom, ako je štátny rozpočet, vzhľadom na to, že keď si pozriete výdavky kapitoly vysokého školstva, tak zistíte, že verejné zdroje výrazne klesajú a všetko to, čo je teda zvýšením týchto príjmov, sú len vlastné zdroje vysokých škôl, nie tým, čo im prispeje v rámci vzdelávania štátny rozpočet, čo malo byť aj z úst pána navrhovateľa ako priorita tohto štátneho rozpočtu a priorita tejto vlády povedané. No nie je to pravdou. Zároveň si pozrite výdavky štátneho rozpočtu aj na vedu a techniku, kde tiež výrazne takmer o 20 % klesajú. A zase je to tzv. dotankované cez zdroje Európskej únie, o ktorých si myslím, že nie sú celkom reálne. Takže najprv sa treba pozrieť na to, či to je štvornásobok toho, čo ste hovorili, toho mužstva, ktoré potrebuje byť to dobré. Ja, naopak, si myslím, že to je nie štvornásobok, ale ešte mínus. To je príklad toho, že keď si pozriete kapitolu vysokých škôl alebo vedy a techniky, uistíte sa v tom, čo hovorím ja. Ďakujem.
Jurinová, Erika, podpredsedníčka NR SR (2014-11-09):
Pán poslanec Kaník.
Danko, Andrej, podpredseda NR SR (2024-06-19):
Dávam slovo spoločnému spravodajcovi z výboru pre hospodárske záležitosti poslancovi Šimkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Hrnčiar, Andrej, podpredseda NR SR (2017-04-07):
Pán Číž.
B. Bugár, podpredseda NR SR: (2004-03-03):
(Hlasovanie.) Prítomných je 130 poslancov, za 124, zdržali sa 4, nehlasovali 2. Konštatujem, že sme posunuli tento poslanecký návrh zákona do druhého čítania. Pani poslankyňa, nech sa páči.
Kollár, Boris, predseda NR SR (2021-12-14):
Prosím, prezentujme sa a hlasujeme. (Hlasovanie.) Prítomných 145 poslancov, za 90, proti 53, nehlasovali 2. Konštatujem, že sme schválili vládny návrh novely zákona č. 452/2021 Z. z. o elektronických komunikáciách. Teraz budeme hlasovať v druhom čítaní o vládnom návrhu zákona, ktorým sa dopĺňa Obchodný zákonník, ktorý prerokúvame v skrátenom legislatívnom konaní (tlač 817). Dávam slovo spravodajcovi z ústavnoprávneho výboru poslancovi Alojzovi Baránikovi, aby hlasovanie uvádzal. (Hlasovanie o vládnom návrhu zákona, ktorým sa dopĺňa zákon č. 513/1991 Zb. Obchodný zákonník v znení neskorších predpisov , tlač 817.)
Žiga, Peter, podpredseda NR SR (2023-11-21):
S posledným príspevkom do rozpravy vystúpi pán poslanec Dostál.
Hrnčiar, Andrej, podpredseda NR SR (2017-10-18):
Pani poslankyňa Šebová.
Grendel, Gábor, podpredseda NR SR (2020-09-23):
Pán poslanec Kondrót s faktickou.
Bugár, Béla, podpredseda NR SR (2016-11-24):
Pani poslankyňa Verešová.
Bugár, Béla, podpredseda NR SR (2018-10-24):
Za mojimi ušami tu revete. Páni poslanci! Pán poslanec Galko, hlavne vy sa ukľudnite. Tak aj ostaňte kľudný. Nech sa páči, pán poslanec Dostál.
V. Veteška, podpredseda NR SR: (2005-05-19):
Prerušujem rokovanie schôdze Národnej rady. Pani poslankyne, ešte ste chceli to zvládnuť? Prosím? Poďte, spravme ešte ten jeden zákon. Pán Madej, budete dlho hovoriť? Ako obyčajne, však? Dobre. Takže zostaneme pri tom. Preruším rokovanie Národnej rady do 14.00 hodiny. O 14.00 hodine budeme pokračovať v rokovaní hodinou otázok a odpovedí. Prajem vám príjemnú, dobrú chuť. (Prerušenie rokovania o 11.57 hodine.) (Pokračovanie rokovania o 14.04 hodine.)
Petrák, Ľubomír, poslanec NR SR (2015-06-30):
Ctení kolegovia, vy, ktorí ste reagovali na moje vystúpenie v treťom čítaní, chcem vás upozorniť, v 16. bode spoločnej správy je tento text. Je uvedené v stanovisku legislatívy, že ide o legislatívno-technickú úpravu, tak ako je predmetom schvaľovania v treťom čítaní teraz. Chcem povedať, nijak zásadne vecne nemení charakter zákona a nespôsobovalo ani doterajšie znenie žiadne problémy v aplikačnej praxi. A dokonca, ak vy hovoríte, pán poslanec Lipšic, že to vecne mení a že to môže spôsobiť problémy, chcem vás upozorniť, že pôvodný návrh zákona bol prijatý za vášho pôsobenia v roku 2003, kedy ste mali pod svojím palcom legislatívnu (reakcia z pléna), legislatívnu radu vlády a nespôsobovalo to žiadne, žiadne vecné problémy. Čiže ide iba (reakcia z pléna), ide iba o legislatívno-technickú úpravu, aby to nemohlo byť iným spôsobom vykladané. To je všetko v mojej faktickej poznámke. (Reakcie z pléna.)
A. Belousovová, podpredsedníčka NR SR: (2009-10-27):
Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Ústne sa prihlásil pán poslanec Zvonár. Ešte niekto má záujem prihlásiť sa? Ak je to všetko, uzatváram možnosť podania ústnych prihlášok do rozpravy. Pán poslanec, máte slovo.
Chren, Martin, poslanec NR SR (2013-05-30):
Ďakujem veľmi pekne. Možno dokážem nadviazať na oboch kolegov naraz. Čo sa týka tej priamej otázky, Lojzo, podporil by som ho na základe skúseností z Českej republiky, kde existuje už aj judikát Ústavného súdu, ktorý povedal, že také zavedenie takejto dane je v súlade s ústavou, a dokázal ho aj presvedčivo odôvodniť. Problémom však je to, že problém nie je v obnoviteľných zdrojoch, kam sa uberala táto debata. Problém je práve v tom, že neexistujú férové a rovné podmienky regulácie, ktoré keby boli a boli jasne nastavené a bola jasná koncepcia a držali by ju v rukách ľudia, ktorí by dokázali fungovať anglosasky a nie byzantsky, tak by nikdy nenastal ani ten Klondike fotovoltický, ani by sa nerozdalo 12 megawattov tých prvých, ktoré robia najväčší problém, fotovoltických veľkých elektrární ľuďom v netransparentnom tendri z piatka do pondelka, ktorí takto prišli v podstate k obrovským majetkom, ani by sa nerozvíjal ten ďalší problém, ani by sme nemali takú vysokú TPS-ku a cena elektriny by bola lacnejšia. Ale to je systémové zlyhanie, to nie je len o tom, že poďme sa baviť, či je fotovoltika dobrá, alebo zlá. S kolegami to máme dávno vydiskutované a vieme, aký by bol systém najlepší a ten systém sa dá okopírovať zo Slovinska. Malé zdroje do 100 kW, nech sa páči, roztrúsené po krajine, umožňujú vyvažovať sieť. Problém je, že systém ako taký je zlý, pretože funguje byzantský a ono možno to naozaj máme v tých svojich črtách a vo svojej kultúre, ale prinajmenšom v takých veciach, ako je súdnictvo alebo ako je regulácia cien energií, ktoré platia všetci ľudia, by mal fungovať systém anglosaský, čiže jasné a presné pravidlá, ktoré sú tvrdo vymáhané a platia rovnako pre všetkých. A nie, že niekto príde a dokáže si vybaviť niečo, čo potom platíme vo veľkom všetci, napríklad v účtoch za elektrinu. A preto je tento zákon dobrý, lebo dokáže priniesť riešenie, ktoré síce problém nevyrieši, ale aspoň... (Prerušenie vystúpenia časomerom.)
Hrušovský, Pavol, podpredseda NR SR (2011-05-17):
Hlasujeme, páni poslanci, o návrhu, tak ako ho predložil pán poslanec Hladký, ktorý navrhuje prideliť zákon výborom, určiť lehotu, v ktorej majú výbory, ako aj gestorský výbor návrh prerokovať. (Hlasujeme.) 149 prítomných, 79 za návrh, 65 sa zdržalo, 5 nehlasovalo. Návrh sme schválili. Teraz poprosím pána predsedu výboru pre hospodárstvo, výstavbu a dopravu Janiša, aby predložil Národnej rade návrhy hlasovaní k prerokovávanému vládnemu návrhu zákona, ktorým sa mení a dopĺňa zákon 561/2007 Z. z. o investičnej pomoci, ktorý prerokovávame ako tlač 327. Nech sa páči, máte slovo. (Hlasovanie o vládnom návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení zákona č. 59/2009 Z. z. a ktorým sa menia a dopĺňajú niektoré zákony , tlač 327.)
Danko, Andrej, predseda NR SR (2019-12-03):
Prosím, prezentujme sa a hlasujeme. (Hlasovanie.) Prítomných 142, za 94, proti 21, zdržalo sa 27. Konštatujem, že Národná rada na návrh vlády rozhodla, že tento návrh ústavného zákona prerokuje v skrátenom legislatívnom konaní. Navrhujem, aby sme o návrhu ústavného zákona v prvom čítaní rokovali dnes po rozpočtoch. Je všeobecný súhlas? (Súhlasná reakcia pléna.) Pani Blahová, je? Ďakujem. Prosím teda a konštatujem, že sme určili termín prerokovania tohto návrhu ústavného zákona v prvom čítaní. Nasleduje hlasovanie o bode 29 programu, je to druhé čítanie o návrhu poslancov Senka a Jarjabka na vydanie zákona, ktorým sa mení a dopĺňa zákon č. 49/20025 Z. z. o ochrane pamiatkového fondu (tlač 1675). Dávam slovo spoločnému spravodajcovi z výboru pre kultúru a médiá poslancovi Náhlikovi, aby hlasovanie uvádzal. (Hlasovanie o návrhu poslancov Národnej rady Slovenskej republiky Jána Senka a Dušana Jarjabka na vydanie zákona, ktorým sa mení a dopĺňa zákon č. 49/2002 Z. z. o ochrane pamiatkového fondu v znení neskorších predpisov a ktorým sa menia a dopĺňajú niektoré ďalšie zákony , tlač 1675.)
Laššáková, Jana, podpredsedníčka NR SR (2015-03-10):
Pán poslanec Simon, nech sa páči.
Šebej, František, poslanec NR SR (2014-11-09):
Ďakujem pekne. Pán poslanec Číž, začali ste s tým, že akú veľkú a rozsiahlu legitimitu má politická strana SMER vzhľadom na počet starostov, županov a iných rôznych volených funkcionárov. To je všetko pravda. To beriem, je to rozhodnutie ľudu. Ale chcem pripomenúť, ak si dobre pamätám, slová zakladajúceho člena SMER-u, že SMER vznikol ako podnikateľská korporácia založená proste mečiarovskými zbohatlíkmi, ktorí sú doteraz v jeho pozadí, a že korupciu má teda napísanú priamo v rodnom liste. A k tej korupcii chcem povedať nasledovné, lebo o tom mala byť najmä reč dnes, tak chcem povedať nasledovné. Pred rokom vyšla neobyčajne dôležitá a rozsiahla kniha dvoch autorov Darona Acemoglu a Jamesa Robinsona, ktorá má titul „Why Nations Fail“, teda „Prečo zlyhávajú národy a štáty“ a podtitul mal „O pôvode moci prosperity a chudoby“. A korupcia je uvádzaná v tejto štúdii medzi najdôležitejšími zdrojmi toho, že niektoré štáty a niektoré národy jednoducho upadnú do takej mizérie, z ktorej sa nevedia vyhrabať presne vďaka skorumpovanej vládnucej triede. Tá korupcia, to je piesok v ozubených kolesách fungovania akejkoľvek spoločnosti, akéhokoľvek národa. A chcem povedať, že okrem poškodenia tohto typu korupcia poškodzuje nenapraviteľným spôsobom národy a štáty aj eticky. Jednoducho zmizne vzťah medzi prácou a výsledkom, pretože k výsledku sa nedopracováva prácou, ale korupciou. A to je škoda, na ktorej práve politická strana SMER usilovne pracuje. (Potlesk.)
Pčolinský, Peter, podpredseda NR SR (2023-03-16):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, kto sa chce prihlásiť ústne? A avizoval pán spravodajca aj vy ste avizovali. Pán navrhovateľ, vy tiež do rozpravy? V záverečnom slove stačí, hej? Dobre. Najprv vystúpi pán spravodajca, alebo pani poslankyňa? Ste sa dohodli nejako? Lebo pán spravodajca môže kedykoľvek. Dobre, čiže najprv ide pani poslankyňa Hatráková, po nej v rámci ústnej rozpravy vystúpi pán spravodajca a potom uzavrieme rozpravu a v záverečnom slove ešte pán navrhovateľ. Nech sa páči.
Hrnčiar, Andrej, podpredseda NR SR (2019-02-07):
Otváram rozpravu. Do rozpravy som dostal jednu písomnú prihlášku, za klub SaS. Pán poslanec Osuský.
P. Hrušovský, podpredseda NR SR: (2002-04-11):
A. Ivanko, poslanec: Pristúpime k hlasovaniu o prvej pripomienke prezidenta Slovenskej republiky. Pán predsedajúci, dajte o nej hlasovať.
Heger, Eduard, poslanec NR SR (2016-11-22):
Ďakujem za faktické poznámky aj za doplnenie. A tu by som ešte presne chcel doplniť alebo poukázať na to, že toto je len, toto sú len také prvé kroky a týmto ani zďaleka nevyriešime problém hazardu, ale, práve naopak, budú vznikať nové cestičky a je to len začiatok cesty k tomu, aby sme sa tomuto problému vážne venovali a nemysleli si, že teraz sa všetko vyrieši, ale práve naďalej zlepšovali to prostredie tak, aby ľudia netrpeli, alebo respektíve aby bolo čím ďalej, tým menej ľudí, ktorí budú trpieť závislosťou práve v tejto oblasti. Takže ďakujem veľmi pekne aj pánovi Gogovi za doplnenie a poukázanie na to, že ani zďaleka sme neskončili, práve naopak, len začíname a ešte nás čaká veľa práce v tomto. Ďakujem.
Senko, Ján, poslanec NR SR (2018-09-12):
Ďakujem za slovo, pán podpredseda. V rozprave vystúpil jeden pán poslanec, nepredložil žiaden procedurálny návrh, vzhľadom k tomu prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, podpredseda NR SR (2020-12-17):
Pani poslankyňa, môžete reagovať na faktické poznámky.
Richter, Ján, minister práce, sociálnych vecí a rodiny SR (2014-11-08):
Ďakujem pekne. Chcem poďakovať všetkým za, tí, ktorí sa vecne vyjadrili k veci. Ja som mal ambíciu vo svojom vystúpení reagovať na veci, ktoré sa bezprostredne dotýkajú rezortu práce, sociálnych vecí a rodiny. Nemám ambíciu ani zodpovednosť na to, aby som mohol reagovať za pozície aj iných rezortov. Ale za svoj rezort si zodpovedám a mal som záujem tu nielen si vypočuť ten veľmi ostrý prejav, ale naň reagovať. Nereagoval som na minulosť. Ja som reagoval na prítomnosť. Viac ako milión eur dopady z týchto dvoch podvodných zmlúv sme museli riešiť teraz z dopadu rozpočtu ministerstva. (Potlesk.) Ja som musel ukrátiť ľudí, nedostali mzdy, ktoré si zaslúžia! To je o tejto vláde, to je aj o mojej zodpovednosti. Preto to hovorím, to nie je minulosť, to je veľká prítomnosť. Druhá poznámka, daňový poradca a minister práce sociálnych vecí a rodiny, pán Matovič, však to je veľký rozdiel. Daňový poradca sa tým živí, ale minister práce, sociálnych vecí a rodiny musí odstraňovať, nazvem to, tie diery, pokiaľ ten zákon má, a nie ich spisovať a rozdávať. V konečnej miere ja môžem poďakovať, veľakrát tak upozornil možno aj na zákonoch, ktoré som ja dával. Ja som len to mal záujem pomenovať. A zdalo sa to byť veľmi, hm, nechcem povedať aké, že návšteva, ktorá príde na ministerstvo, či už domáca alebo zahraničná, dostala takúto publikáciu. Ja neviem, podnikal ako minister? (Reakcia z pléna.) Možno, že ju mali aj v anglickej verzii, podľa toho, čo pani Nicholsonová povedala. No a tretia vec, k pani Nicholsonovej. No, pani poslankyňa, ja celkom nerozumiem, no, ja sa mám hanbiť za výber vášho poradcu?! Veď ja som len poukázal na váš výber. A povedal som (výkrik v sále), že mojím záujmom je pôsobiť inak... (Prerušenie vystúpenia časomerom.)
Šeliga, Juraj, podpredseda NR SR (2021-05-03):
Pani poslankyňa Pleštinská, nech sa páči.
Krošlák, Ján, poslanec NR SR (2020-05-19):
Ďakujem za slovo. Ja budem veľmi krátky. Ja som veľmi rád, že som sa popri športe rozhodol aj pre výbor pre životné prostredie a pôdohospodárstvo. Odmalička som bol vedený mojím otcom k rybárstvu a poľovníctvu a tieto dve oblasti sa týkajú aj tohto výboru. A veľmi si vážim pána predsedu, pána Karahutu, ktorý je naslovovzatý odborník a veľmi rád sa od neho naučím veľa vecí. A touto cestou by som ho teda chcel poprosiť, že kľudne by mi mohol vybaviť nejaké doučovanie, že keby sme začali s jeho asistentkou, že by mi vybavil nejaké doučovanie u nej.
Laurenčík, Milan, podpredseda NR SR (2020-04-22):
Pán poslanec, prosím vás, keby ste mi to dali písomne. (Reakcie z pléna.) Pán poslanec Kotleba, nech sa páči, procedurálny návrh.
Grendel, Gábor, podpredseda NR SR (2020-06-09):
Posledná faktická poznámka, pán poslanec Kéry.
Jurinová, Erika, poslankyňa NR SR (2016-09-08):
Ďakujem pekne. Začnem hneď pánom poslancom Jahnátkom. Pán bývalý minister, tiež by sme mohli hovoriť o vašich rôznych kauzách, k tomuto sa neznižujem. Na druhej strane dostala som sa tu na chrbte niekoho, z posledných štyroch miest sme sa tu dostali. Nech sa páči, dostaňte sa tu vy z posledných štyroch miest do parlamentu. Som zvedavá, či sa vám to podarí. (Potlesk.) Ďalšia vec. Všetci, asi traja, ste tu spomínali, že som hovorila, aj pán Jarjabek, aj pán Jahnátek, že málo pracujeme. Hovorila som o obraze, aký vidia ľudia do Národnej rady. Novinári veľmi radi hovoria, že v parlamente sa pracuje 60 dní, druhý rok 66 dní, tretí rok, ja neviem, 72 dní. A týmto gestom vy spôsobíte, že budeme ešte kratšie v tom parlamente, hej. Takže obraz u ľudí aký vzniká. Ďalšia vec. Pán Číž ma nazval klamárkou, takže klamal on, pretože som jasne povedala, že boli tu televízory a boli tu jediný raz. Takže nech nehovorí, že som klamala o tom, aká situácia bola. Povedala som rovnako, že nikde nevidím však obmedzenie alebo vyhodenie tohto paragrafu z rokovacieho poriadku, keďže vám vadí. Takže môže to ešte upraviť v druhom čítaní. Pani Antošová, mne nevadí, že pán Danko z nuly na sto vystúpil, alebo ja už ani neviem presne tú formuláciu, jakú ste použili, ale že ako, že mu závidím? Nie. Mne prekáža, že sa robí kráľom Slovenska. Toto mi fakt prekáža. Naozaj by sa mal možnože trošku, by ste mu mohli dať školenie z pokory. Ani raz som v prejave nepovedala, že mi vadí obmedzenie na 20 minút, hej. Tiež... (Prerušenie vystúpenia časomerom.)
Kollár, Boris, predseda NR SR (2022-05-24):
Prosím, prezentujme sa a hlasujeme. (Hlasovanie.) Prítomných 130 poslancov, za 109, proti žiadny, zdržalo sa 20, nehlasoval 1. Uvedený návrh sme schválili pani poslankyne Žitňanskej. Veľmi dobre to robíte, pani poslankyňa.
Paška, Pavol, predseda NR SR (2013-06-26):
(Hlasovanie.) 145 prítomných, 10 za, 80 proti, 54 sa zdržalo, 1 nehlasoval. Body sme neschválili.
A. Belousovová, podpredsedníčka NR SR: (2009-09-16):
Ďakujem všetkým za účasť. A keďže sme vyčerpali program 40. schôdze Národnej rady Slovenskej republiky, vyhlasujem 40. schôdzu za skončenú. (Rokovanie 40. schôdze NR SR sa skončilo o 14.33 hodine.)
Kuffa, Štefan, poslanec NR SR (2015-09-23):
Tak ja trošku v tom humore budem pokračovať. Vieš, ono ten rap neni hovorené slovo, lebo aj ten rap má svoju melódiu, aj každá reč má svoju melódiu. Ten, kto má hudobný sluch, tak to počuje. Kto ho nemá a je hluchý jak poleno, tak potom to jednoducho nevidia ako v tom. Ale ja som pripravený, nielen pripravený, ale aj zahlasujem za tento návrh zákona. Nech tuná odznievajú v našich rádiách slovenské piesne. Ja si spomínam na časy, keď sme boli mladí a keď sme boli deti, my sme poznali naspamäť tie slovenské pesničky a tie hity, ktoré v rádiu boli. Dnešná mládež to nepozná. Áno, boli, my sme žili síce dobu aj takú, kedy Beatles veľmi letel v 60. rokoch, tak..., aj v 70., aj tomu sme sa tešili, ale tie slovenské pesničky, myslím si, že, že aj dnes, aj v dnešnej dobe tak je to super. Ja tento návrh zákona podporím. Ten stavebný zákon, ktorý si tu tak medzi rečou ako spomenul, ja si myslím, že pán minister dobre urobil, že ho stiahol včera, ten stavebný zákon, a ja si tak pamätám, on dodržal to chlapské slovo. Ja som mu zatlieskal včera nie ironicky, ale naozaj úprimne, že stiahol tento návrh zákona. A on pred prázdninami povedal, ak tuná nedôjde ku všeobecnému konsenzu napriek politickým spektrom, je pripravený tento návrh zákona stiahnuť. A to povedal pri prvom čítaní. Myslím si, že na stavebnom zákone, Dodo, ešte by sme mali naozaj všetci spoločne popracovať a nielen tu priamo v pléne Národnej rady, ale ešte predtým, než ten stavebný zákon tu príde. Stavebný zákon je veľmi vážnym dokumentom. Mi prepáčte, že hovorím o stavebnom zákone, ale to reagujem na predrečníka a naozaj tuná v našej krajine, keď si chcem postaviť dom, za trištvrte roka neni som schopný vybaviť stavebné povolenie. Samé problémy sú, samé.
Sulík, Richard, predseda NR SR (2011-03-30):
Ďakujem. Pán poslanec Fronc.
Hrušovský, Pavol, podpredseda NR SR (2011-06-30):
S faktickými poznámkami na vystúpenie pána poslanca, pán poslanec Lazár, Kalist, Valocký. Nech sa páči, pán poslanec Lazár.
Glváč, Martin, podpredseda NR SR (2018-05-24):
Ďakujeme pekne. S faktickými poznámkami, poprosím, 
16 poslancov, končím možnosť prihlásiť sa. Prvá, pani poslankyňa Remišová, nech sa páči.
Paška, Pavol, predseda NR SR (2013-06-17):
Hlasujeme o tomto návrhu uznesenia. (Hlasovanie.) 134 prítomných, 81 bolo za, 40 proti, 9 sa zdržalo, 4 nehlasovali. Tento návrh uznesenia sme schválili.
Ďurica, Ondrej, poslanec NR SR (2021-03-16):
Ďakujem za slovo, pán predsedajúci. Milá kolegyňa, vážení kolegovia, ktorí ste si teda dali prácu s týmto, s týmto návrhom. Takisto veľmi oceňujem ako bývalý profesionálny vojak túto iniciatívu, pretože veľakrát sme sa nad tým pozastavovali a dosť dobre sme nechápali tomu nastaveniu, preto absolútne podporujeme túto iniciatívu. A takisto sa pripájam k tomu, čo povedal môj kolega predrečník, že vždy, keď sa, vždy, keď sa nahlas spomenie tento zákon, tak aj policajti, aj vojaci, aj hasiči spozornejú, takže tam treba veľmi citlivo aj komunikovať túto tému, pretože tí ľudia majú obavu, že sa bude niečo meniť a že budú prichádzať o niektoré svoje náležitosti, a potom to vzbudí, vzbudí určité reakcie. Ľudia uvažujú o tom, že odídu zo služobného pomeru, čo by, samozrejme, malo veľmi negatívny vplyv na bojaschopnosť týchto zložiek a celkovú úroveň ich výkonu. Takže oceňujeme to, podporíme to a ďakujeme za túto iniciatívu.
Laššáková, Jana, podpredsedníčka NR SR (2012-09-12):
S reakciou na faktické poznámky, pán poslanec Huba, nech sa páči.
Káčer, Rastislav, dočasne poverený minister zahraničných vecí a európskych záležitostí SR (2023-03-15):
Ďakujem, pán predsedajúci. Pani poslankyne, páni poslanci, predkladám na rokovanie Národnej rady Slovenskej republiky návrh zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony. Návrh zákona bol schválený vládou Slovenskej republiky dňa 8. februára 2023. Cieľom návrhu zákona je, po prvé, riešenie úlohy C.24 z uznesenia vlády Slovenskej republiky č. 8 z 12. januára 2022 k Akčnému plánu boja proti legalizácii výnosov z trestnej činnosti, financovaniu terorizmu, financovaniu proliferácii zbraní hromadného ničenia s výhľadom do roku 2024, v rámci ktorej vyplýva ministerstvu financií v spolupráci s ministerstvom vnútra vykonať opatrenie na zníženie rizika v oblasti legalizácie výnosov z trestnej činnosti financovania terorizmu pri emitovaní dlhopisov nevyžadujúcich predloženie prospektu takou právnickou osobou, ktorá nie je regulovaným subjektom alebo subjektom, ktorého akcie nie sú verejne obchodovateľné. Po druhé, je to implementácia čl. 18 nariadenia Európskeho parlamentu a Rady Európy 2022/858 z 30. mája 2022 o pilotnom režime pre trhové infraštruktúry založené na technológii distribuovanej databázy transakcií a o zmene nariedení Európskej únie č. 600/2014 a č. 909/2014 a smernice 2014/65/EÚ, pričom sa rozširuje súbor finančných nástrojov aj o DLT finančné nástroje. Dôsledkom takejto úpravy sa bude súčasný regulačný mechanizmus pre finančné nástroje v plnej miere sťahovať aj na DLT finančné nástroje. Ďalšie legislatívne úpravy vyplývajúce z aplikačnej praxe ako napríklad doplnenie ďalšej alternatívy výpočtu ročných príspevkov obchodníkov s cennými papiermi do garančného fondu investícií, ako aj poznatky týkajúce sa aplikačnej praxe súvisiacej s implementáciou smernice MiFID II s formálnym zosúladením a s delegovaným nariadením komisie č. 2017/584 zo 14. júla 2016, ktorým sa dopĺňa smernica Európskeho parlamentu a Európskej rady z 2014/65, pokiaľ ide o regulačné technické predpisy bližšie určujúce organizačné požiadavky na obchodné miesta. Zároveň v nadväznosti na úpravu dlhopisov sa umožňuje burze obchodovať s cennými papiermi s nízkym rizikovým profilom, ktoré sa neobchodujú na regulovanom trhu alebo mnohostrannom obchodnom systéme organizovanom burzou. Dovoľujem si vás, panie poslankyne, páni poslanci, požiadať o prerokovanie materiálu a ďakujem vám za pozornosť.
V. Veteška, podpredseda NR SR: (2006-03-16):
M. Demeterová, poslankyňa: Pani poslankyňa, zrejme tam, kde končia argumenty, tak musí začínať sila hlasu. Ja som bola prekvapená, s akou vehemenciou ste tu na nás kričali, ale myslím si, že to veľmi nepomôže, pretože my ešte sme generácia, ktorá si všetky tieto veci pamätá, od malého decka si to pamätám ako môj otec, starý otec, môj strýko, môj svokor neskôr len preto, že nechcel, pretože miloval pôdu, nechcel ju dať do družstva, ako bol zavretý, ako boli potom môj manžel a jeho sestra neprijatí na školu, pretože on odmietol ísť do družstva. Tak, o čom nám to tu hovoríte? Na to sa nedá zabudnúť. To jednoducho, keby ste sa boli postavili a povedali čestne, tak od tohto sa my dištancujeme a tých ľudí potrestajte, celkom inak by to vyznelo, ako keď vy tu chcete takéto veci obhajovať. Ja som predkladala do tejto Národnej rady nedávno zákon o odškodňovaní PTP. Dobre si pamätáte, koľko tých ľudí je, ktorí nič iné neurobili len preto, že niekam patrili alebo zastávali nejakú myšlienku, ktorá nikomu neubližovala.
Danko, Andrej, predseda NR SR (2017-03-21):
Ďakujem, pani poslankyňa. Len technická poznámka. Dovolím si vás, aby ste dávali pozor na prihlasovanie formou faktickej poznámky, aby nevznikli chaosy, a pán poslanec Paška sa ospravedlnil. Nech sa páči, pán poslanec Paška, s faktickou poznámkou.
Šudík, Tomáš, poslanec NR SR (2020-07-09):
Ďakujem za slovo. Ja by som iba touto cestou chcel poďakovať pánovi predrečníkovi za jeho názor a podporu nášho návrhu, pretože návrh OĽANO nikoho neobmedzuje. Práveže tento návrh len ľuďom pomáha. A príde mi to, že poslanci, ktorí tento návrh kritizujú, ho možno ani nečítali, pretože častokrát o ňom šíria nepravdivé informácie. A neviem, čo je zlé na tom, ak chceme pomáhať zdravotne ťažko znevýhodneným deťom napríklad. Čo je na tom také zlé, že sa proti tomu bojuje? Práve títo ľudia si našu pomoc zaslúžia. A mám aj množstvo kolegov, kamarátov, ktorí sú liberáli, ale aj konzervatívci, a všetci mi povedali, že to znenie, ktoré predložilo OĽANO, je skvelý zákon a mali by ho podporiť všetci a sa s ním sami aj liberáli častokrát stotožňujú. Ďakujem krásne.
Ďuriš Nicholsonová, Lucia, podpredsedníčka NR SR (2016-12-06):
Pani poslankyňa Kaščáková.
F. Mikloško, poslanec: (2002-02-08):
Ďakujem pekne.
Danko, Andrej, podpredseda NR SR (2024-09-25):
Dobre, pani poslankyňa. Dávam vám do 10.15 h čas a upozorňujem vás v zmysle rokovacieho poriadku, že ste povinná odstrániť všetky reklamy na počítači, pretože je to porušenie... (reakcia poslankyne Plavákovej: „Ale nemám tam žiadne reklamy.“ ) ... pretože je to porušenie rokovacieho poriadku. Dávam vám prvé upozornenie v zmysle rokovacieho poriadku. Pokiaľ nie, vykážem vás zo sály a budete mať neospravedlnený rokovací deň. Rozhodnite sa sama, do 10.15 h budem čakať. (Reakcie z pléna.) (Prestávka.)
Kollár, Boris, predseda NR SR (2022-03-17):
Máme tu zápisnicu niekde? (Reakcia z pléna a zaznievanie gongu.) Vážené pani poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledok hlasovania o návrhu na voľbu komisára pre deti. Nech sa páči, pán overovateľ, máte slovo.